****

**7. septembra bola v Bratislave slávnostne otvorená nová špecializovaná neurorehabilitačná nemocnica SANOM.**

Tlačová správa

8. septembra 2021, Bratislava

**SANOM predstavuje v podmienkach slovenského zdravotníctva novú špecializovanú nemocnicu v odbore fyziatrie, balneológie a liečebnej rehabilitácie (FBLR), ktorej ambíciou je poskytovanie** liečebnej starostlivosť s hospitalizáciou v trvaní 1 až 3 mesiace i ambulantnú liečbu prostredníctvom súčasných trendov v tejto oblasti a najmodernejšieho robotického vybavenia.

Rehabilitácia je zameraná najmä na ochorenia centrálneho nervového systému, ochorenia periférneho nervového systému, poúrazové stavy, stavy po operáciách chrbtice a iných neurochirurgických zákrokoch, stavy po operáciách a náhradách váhonosných kĺbov, stavy po amputáciách končatín, vertebrogénne ochorenia chrbtice, degeneratívne ochorenia kĺbov a lymfedémy.

**Nemocnica SANOM má podpísanú zmluvu so Všeobecnou zdravotnou poisťovňou a počas týchto dní prebiehajú rokovania aj s poisťovňami Union a Dôvera.**

Ambulancie pre prvých záujemcov o liečbu sa otvárajú od 13. septembra, hospitalizácia je možná od 20. septembra.

Slávnostné otvorenie nemocnice SANOM sa konalo pod záštitou ministra zdravotníctva Slovenskej republiky Vladimíra Lengvarského a za prítomnosti najvyšších predstaviteľov slovenských zdravotných poisťovní, veľkých nemocníc a ďalších oficiálnych hostí, hlavne z oblasti FBLR a neurológie.

Z významných hostí boli prítomní tajomník ministerstva zdravotníctva pán Kamil Száz, podpredsedníčka predstavenstva Všeobecnej zdravotnej poisťovne Beata Havelková a starosta mestskej časti Bratislava - Nové mesto Rudolf Kusý.

Pre odbornú verejnosť, najmä pre primárov, lekárov a zdravotné sestry prioritne z odboru FBLR, neurológie, neurochirurgie, traumatológie a ortopédie pripravuje nemocnica SANOM vo štvrtok 9. septembra o 13.00 Deň otvorených dverí.

**Viac informácií na:**

[www.sanom.sk](http://www.sanom.sk)

<https://www.facebook.com/sanombratislava/>

**Kontakt:**

PhDr. Dagmar Krepopová

[dagmar.krepopova@sanom.sk](mailto:dagmar.krepopova@sanom.sk)

0905 248 932